kardosdrur/scandi-wiki huggingface dataset:
Torben Johannesen (atlet)

Torben Johannesen (født 1923) var en dansk atlet medlem af Helsingør IF.

Torben Johannesen var opvokset i Snekkersten, han meldte sig som 17-årig ind i Helsingør IF i 1940, hvor han fik Hugo Olofsson som træner. I starten var han bedst til at springe og satte sjællandsk rekord i længdespring for ynglinge med 6,38. Han begyndte at løbe og specielt 400 meter hæk. Han havde evner både til sprint og mellemdistanceløb og kunde således løbe 11,3 på 100 meter og var med til at vinde fire danske mesterskaber på 4 x 1500 meter. I 1947 satte han sjællandsk rekord på 400 meter hæk med 58,2 og forbedredes denne rekord flere gange i de følgende år. I 1949 vandt han sit første individuelle DM på 400 meter hæk med tiden 54,6. Det blev til yderligere fem titler. I 1950 deltog han ved ved EM i Bryssel og nåede til semifinalen, hvor han blev nummer seks med 54,5 sek. I 1952 i en landskamp mod Norge i København løb han på 54,3, hvilket blev karrierens bedste resultat og som stadig er klubrekord i Helsingør IF.

Internationale mesterskaber 
 1950 EM 400 meter hæk 54,5

Danske mesterskaber 
  1956 400 meter hæk 54,6
  1955 400 meter hæk 54,6
  1954 400 meter hæk 56,0
  1953 400 meter hæk 55,7
  1952 400 meter hæk 55,4
  1951 400 meter hæk 54,9
  1950 400 meter hæk 55,5
  1949 400 meter hæk 54,6
  1949 4 x 1500 meter
  1948 400 meter hæk 55,7
  1947 400 meter hæk 56,7
 
  ? 4 x 1500 meter
  ? 4 x 1500 meter
  ? 4 x 1500 meter

Personlige rekorder 
 100 meter: 11,3
 400 meter: 50,8
 800 meter: 1.56,8 1953
 110 meter hæk: 15,9
 200 meter hæk: 25,6 1953
 400 meter hæk: 54,3 1952

Eksterne henvisninger 
 DAF i tal – Torben Johannesen 
 Hif Atletik: Historie 

Hækkeløbere fra Danmark
Atleter fra Helsingør IF
Mellemdistanceløbere fra Danmark
Skyttefisk

Skyttefisken (Toxotes jaculatrix) er en brakvandsfisk, der kan forme sin tunge til en slags rør og kan skyde vand 2-3 meter op i luften. Så blæser den et insekt eller det bytte den har valgt omkuld bare ved at "spytte" på den. og så kan den spise sit bytte. Den lever ved flodmundinger i Sydøstasien.

Eksterne kilder og henvisninger

Randers Regnskov om Skyttefisk

Strålefinnede fisk
Jesper Nygård

Jesper Trærup Nygård (født 11. december 1961) har siden 1. august 2013 været administrerende direktør i Realdania. Fra 1996 til 2013 var han administrerende direktør for boligselskabet KAB.

Han er desuden formand for bestyrelsen i Realdania Byg A/S, og bestyrelsesmedlem i Fonden for Socialt Ansvar, Brøndby IF A/S og Dansk Arkitektur Center.

Tidligere var Jesper Nygård bestyrelsesformand for Realdania, Landsbyggefonden, Byfornyelse Danmark og Boligselskabernes Landsforening, Realdania By A/S, Realdania Byg A/S m.fl.

Han blev i 1989 Cand.scient.adm. fra Roskilde Universitet.

Eksterne henvisninger 
 Direktionen i Realdania 
 KAB's hjemmeside
 Privat hjemmeside

Foreningsformænd fra Danmark
Erhvervsfolk fra Danmark
Danskere i 2000-tallet
Realdania
Personer i Kraks Blå Bog
Historien om

Historien om... er en programserie på DR Ramasjang, og programmerne er f.eks. "Historien om guitaren" eller "Historien om fodbolden", og er en blanding af komedie og fakta. Man hører børn fra nutiden kommentere og en mand med mange forskellige kostumer lave sjov med tingene.

DR-serier
DR Ramasjang programmer
Børneprogrammer fra Danmark
Danske tv-serier fra 2010'erne
Odense Live Prisen

Odense Live Prisen er en årlig prisuddeling, der uddeler fire priser til den rytmiske musik fra Fyn. Hovedprisen er på 40.000 kroner, Talentprisen (som er et legat) på 30.000 kroner, Liveprisen på 10.000 kroner samt Æresprisen på 10.000 kroner. De tre førstnævnte uddeles til fynske musikere og bands, hvor æresprisen kan uddeles til enhver, der har arbejdet med musik på Fyn.         

Odense Live Prisen blev uddelt første gang 23. januar 2010, hvor The Kissaway Trail fik Hovedprisen, RebekkaMaria fik Talentprisen og Thomas Aarup, der er daglig leder af det lokale øve- og spillested Kansas City, fik tildelt Æresprisen.        

Juryen består af: Morten Østlund (formand, daglig leder af Musikhuset Posten), Hans Mydtskov (saxofonist og underviser), Anders Mogensen (trommeslager og underviser), Anja Følleslev (musiker og daglig leder af Odense Studenterhus), Simon Staun (musikanmelder Fyens Stiftstidende/Jysk Fynske Medier), Amos Bendix (tidligere radiovært P4 Fyn), Jesper Borup (radiovært P1 samt P4 Fyn), Mads Stephensen (booker på Harder's i Svendborg) samt Ann Holzmann Høck (Live Music Odense). 

Tidligere medlemmer tæller Peter Elsnab (journalist), Morten Hedegaard (musiker og formand for Odense Musikudvalg), Thomas de Mik (musikentreprenør og Kansas City), Lene Vive Kristoffersen (booker på Vega i København) og Danni Travn (forfatter og freelancejournalist).

Vindere

Referencer 

Musikpriser fra Danmark
Live prisen
Mette Gravlund Hansen

Mette Gravlund Hansen (født 1994) en dansk atlet medlem af Helsingør IF.

Mette Gravlund Hansen vandt sin som 16-årig DM-bronze i stangspring 2010. Hun går i 1.g på Helsingør Gymnasium trænes af Claus Hansen.

Danske mesterskaber 
  2010 Stangspring 3,35

Personlig rekord 
 Stangspring -inde: 3,50 Ballerup 23. januari 2011
 Stangspring: 3,65 Hillerød 25. maj 2011

Eksterne henvisninger 
 Statletik.dk – Profil Mette Gravlund Hansen
 Helsingør IF – Profil Mette Gravlund Hansen 

Stangspringere fra Danmark
Atleter fra Helsingør IF
Kayke Rodrigues

Kayke Moreno de Andrade Rodrigues (født 1. april 1988 i Brasília) er en brasiliansk fodboldspiller, som spiller for det portugisiske hold Nacional. Hans position på banen er angriber, men kan også bruges som en kantspiller. Kayke har bl.a. tidligere spillet i Skandinavien for AaB i Superligaen og Tromsø IL i Tippeligaen.

Karriere
Kayke startede sin ungdomskarriere i den brasilianske klub Flamengo, hvor han er den ungdomsspiller, der har scoret flest mål, nogensinde.. Siden da var Kayke forbi de to brasilianske klubber Vila Nova og Venda Nova, hvor han fra sidstnævnte blev udlejet til først svenske BK Häcken i foråret 2010, senere norske Tromsø IL i efteråret 2010 og til sidst Superliga-klubben AaB i foråret 2011. Kayke skrev efterfølgende under på en 2-årig aftale med AaB, gældende fra 1. september 2011..

Referencer

Eksterne henvisninger

Fodboldspillere fra Brasilien
Fodboldspillere fra BK Häcken
Fodboldspillere fra Clube de Regatas do Flamengo
Fodboldspillere fra Tromsø IL
Fodboldspillere fra AaB
Fodboldspillere fra CD Nacional
Knud Schibsbye

Knud Schibsbye (13. august 1924 – 6. juli 2010) var en dansk sprinterløber, som løb for Frederiksberg IF.

Internationale mesterskaber 
 1950 100 meter 11,1 
 1950 200 meter 22,1

Danske mesterskaber 
  1952   100 meter  10,9
  1952   4 x 100 meter     
  1952   200 meter  22,2    
  1951   100 meter  11,0    
  1951   200 meter  22,5    
  1950   100 meter  10,9    
  1950   200 meter  22,5    
  1949   100 meter  10,8    
  1949   200 meter  22,2    
  1948   100 meter  11,1

Personlige rekorder 
 100 meter: 10,7 1950

Eksterne henvisninger 
 DAF i tal – Knud Schibsbye  
 FIFs Historie gennem 100 år 

Sprintere fra Danmark
Atleter fra Frederiksberg IF
The International Institute for Strategic Studies

The International Institute for Strategic Studies (IISS), Det Internationale Institut for Strategiske Studier, er et forskningsinstitut oprettet i 1958, med hovedsæde i London.
 
IISS beskriver sig selv som en tænketank, der beskæftiger sig med internationale sikkerheds- og forsvarspolitiske spørgsmål. Tænketanken angiver at have 2.500 individuelle medlemmer og 450 forenings- og institutions-medlemmer fra mere end 100 lande. IISS hævder også, at de er en uafhængig kilde til korrekte og objektive oplysninger om internationale strategiske spørgsmål for politikere og diplomater, udenrigspolitiske analytikere, internationale forretningsmænd, økonomer og journalister.

Siden 1950'erne har IISS udgivet årbogen The Military Balance, som er en årlig vurdering af de enkelte nationer militære kapacitet, og  tidsskrifterne Survival og Strategic Comments.

Referencer

Eksterne henvisninger 
 IISS-hjemmeside 
 IISS-Survial 

Internationale organisationer
Etableret i 1958
James Mulva

James J. Mulva (født 19. juni 1946 i Oshkosh, Wisconsin) er en erhvervsmand fra USA. Han er ndirektør i ConocoPhillips.
Mulva er uddannet i bedriftsøkonomi fra University of Texas at Austin. Indtil 1973 gjorde han tjeneste i USAs marine. Siden 1990 har han haft forskellige lederstillinger i Phillips Petroleum Company og senere i ConocoPhillips.

Mulva blev 19. juni 2009 udnævnt til kommandør af Den Kongelige Norske Fortjenstorden for hans virke for norsk industriel udvikling i petroleums- og gassektoren.

Kilder 

Erhvervsfolk fra USA
Personer fra Wisconsin
Kortslutning (flertydig)

Kortslutning har flere betydninger:

 Kortslutning (single) – En single af den danske sanger Celina Ree fra 2008.
 Kortslutning (album) – Album af ovennævnte musiker fra samme år.
 Kortslutning – noget der sker, når to spændings førende ledere rører hinanden i et elektrisk system.
Milliardær

En milliardær ejer en formue på mindst en milliard valutaenheder. Graden af rigdom varierer altså efter hvilken valuta det gælder.

Tidsskriftet Forbes publicerer en liste over verdens milliardærer i dollar hvert år. I 2006 var der 793 milliardærer med en gennemsnitlig formue på 3,3 milliarder dollar og en samlet formue på 2,6 billioner.

Se også 
 Millionær

Referencer

Eksterne henvisninger 
 Verdens milliardærer – Forbes

Ord og vendinger
Lister over personer
Rigdom
Sheldon Adelson

Sheldon Gary Adelson (født 1. august 1933 i Boston i USA,  død 11. januar 2021) var en amerikansk erhvervsmand og milliardær. Han lagde grundlaget for sin formue i ejendomsmarkedet i Las Vegas. Han var ejer af Las Vegas Sands-gruppen, og da han solgte ti procent af sin andele af den på børsen i december 2004, indebar det, at hans formue steg fra 1,4 til over 16 milliarder dollar.

Referencer

Eksterne henvisninger 

 Homepage Las Vegas Sands Corporation
 Adelson- potræt i Forbes Magazine 2006

Erhvervsfolk fra USA
Personer fra Boston
Milliardærer fra USA
ArcelorMittal

ArcelorMittal (, , ) er verdens største stålproducent. Selskabet blev stiftet i juni 2006 gennem en fusion af den franske stålproducent Arcelor og det oprindelige indiske Mittal Steel. Selskabet har sit hovedkontor i Luxemburg og ledes af den indiskfødte administrerende direktør Lakshmi Niwas Mittal, som er virksomhedens dominerende ejer. 

Arcelor opstod gennem en fusion mellem Aceralia (Spanien), Usinor (Frankrig) og Arbed (Luxemburg) i 2001.

Links 
Arcelor Mittal WebTV 
Arcelor Mittal nomineret til Public Eye Awards i 2010

Eksterne henvisninger 

Etableret i 2006
Virksomheder fra Luxembourg
Selskaber noteret på Euronext exchanges
Metalvirksomheder
Knut K. Stamsø

Knut Knutsen Stamsø (11. februar 1875) var en norsk atlet medlen af IK Tjalve. Han satte 1893 norsk rekord i 20 km kapgang med tiden 1,52,37,2 og blev 1896 norsk mester på 1500 meter. Han satte samme år norsk rekord på 110 meter hæk med tiden 17,2 Efter århundredskiftet boende han i Malmø og var medlem i IFK Malmö. Han satte 1900 svensk rekord i trespring med 12,18 i Halmstad. Han deltog under sin tid i Malmø i de danske mesterskaber og vandt tre titler; højdespring og diskoskast 1901 og 120 yard hæk 1902

Norske mesterskaber 
 1897 længdespring 4,86
 1896 1500 meter 4,53
 1896 110 meter hæk 17,9

Danske mesterskaber 
 1903 120 yards hæk ?
 1902 120 yards hæk 19,2
 1902  Kuglestød ?
 1901  Højdespring  1,58
 1901  Diskoskast 27,80
 1901  Længdespring  5,27

Eksterne henvisninger/kilder 
DAF i tal – K. Stamsö

Kapgængere fra Norge
Diskoskastere fra Norge
Hækkeløbere fra Norge
Mellemdistanceløbere fra Norge
Mandell Creighton

Mandell Creighton (født 5. juli 1843, død 14. januar 1901) var en engelsk biskop og kirkehistoriker.

Creighton studerede i Oxford, hvor han 1866 blev fellow og 1867-75 docerede historie. 1873 blev han præsteviet, 1884 fik han det nylig oprettede professorat i kirkehistorie i Cambridge.

To år senere grundlagde han det historiske tidsskrift Historical Review, hvis redaktør han var, indtil han 1891 udnævntes til biskop i Peterborough. 1896 blev han biskop af London.

Creightons hovedværk er History of the Papacy during the periods of the Reformation (1882 ff.). I kirkelig henseende var han bredkirkens mand, men forstod at samarbejde både med højkirken og lavkirken.

Kilder 
 

Biskopper af London
Kirkehistorikere
Professorer fra Storbritannien
Ansatte ved University of Cambridge
Faglitterære forfattere fra England
Engelsksprogede forfattere
Briter i 1800-tallet
Personer fra Carlisle
Lakshmi Mittal

Lakshmi Niwas Mittal, født 15. juni 1950 i Sadulpur, Rajasthan, Indien, er en indisk erhvervsmand. Mittal leder det multinationale selskab Arcelor-Mittal – en fusion af franske Arcelor og Mittal Steel, som Lakshmi Mittals far Mohan grundlagde. Selskabet er verdens største stålproducent, med en produktion på 120 millioner ton per år 
Mittal var i starten af 2008 verdens fjerde rigeste mand med en formue på 45 milliarder dollars ifølge finansmagasinet Forbes. I oktober 2005 var Mittal verdens tredje rigeste mand, med en formue på 18,8 milliarder dollars ifølge magasinet. 

Mittal bor i Kensington Palace Garden i London lige ved den norske ambassade. Han købte huset for 100 millioner pund i 2004. 

Mittals yacht Amevi er en gave til hans kone Usha. Yachten er 80 meter og registreret i Isle of Man. Parret har børnene Vanisha og Aditya.

Eksterne henvisninger 

Erhvervsfolk fra Indien
Personer fra Rajasthan
Pierre Omidyar

Pierre Omidyar (født 21. juni 1967 i Paris) er en iransk-amerikansk forretningsmand og filantrop. Omidyar grundlagde eBay i 1995, og da firmaet gik på børsen i 2008 havde Omidyars aktier en værdi på 4,45 mia USD. Han var bestyrelsesformand frem til 2015.

Nyhedsmedier 
Sammen med sin hustru, Pam Omidyar, dannede han i 2004 organisationen Omidyar Network, som han i 2017 tilførte 100 mio USD, som skal anvendes til undersøgende journalistik, bekæmpe falske informationer og arbejde mod hatespeech jorden over.

I 2010 skabte han Honolulu Civic Beat, en online nyhedsserver for undersøgende journalistik på Hawaii, som i 2013 gik i kompagniskab med Huffington Posts om HuffPost Hawaii. Samme år grundlagde han, sammen med bl.a. Glenn Greenwald, og inspireret af Edward Snowden nyhedsorganisationen First Look Media.

Sin interesse for uafhængig og kritisk journalistik viste Omidyar også som medproducent på filmen Spotlight om The Boston Globes afsløringer af pædofilikulturen i Bostons katolske kirke.

Henvisninger

Eksterne henvisninger 

Erhvervsfolk fra USA
Programmører fra USA
Filantroper fra USA
EBay
Personer fra Paris
Lila Downs

Lila Downs (født Anna Lila Downs Sanchez 9. september 1968 i Tlaxiaco, Oaxaca) er en mexicansk sanger og sangskriver, der synger på flere sprog, især spansk og engelsk.
Hendes musikalske stil inkorporerer mexicanske folkemusikalske traditioner og indflydelser fra Mexicos oprindelige folk.

Album 
 Ofrenda (1994)
 Azulāo: En Vivo (1996)
 Trazos (1999)
 La Sandunga (Narada, EMI, 1999)
 Árbol de La Vida (Narada, EMI, 2000)
 La Línea (EMI/Virgin Records, 2001)
 One Blood (EMI, 2004)
 La Cantina (EMI, Narada, 2006)
 El Alma de Lila Downs (EMI, Manhattan Records 2007)
 Ojo de Culebra (EMI, 2008)
 En París (EMI, World Village Music 2010)
 Pecados y Milagros (Sony Music, Columbia Records 2011)

Eksterne henvisninger 

 liladowns.com

Sangere fra Mexico
Sangskrivere
Mikhail Fridman

Mikhail Marátovitsj Fridman (  ; født 26. juni 1963) er en russisk milliardær og entreprenør. Han er oprindelig fra Lvov i Ukraine og kom til Moskva for at studere metal i 1980'erne.

Fridman ejer over fyrre procent af aktierne i Alfa Group Consortium. Blandt firmaer han er delejer af gennem Alfa Group er teleselskaberne Megafon og VimpelCom. Ifølge Forbes er han Ruslands tredje rigeste mand, med værdier for 12.7 milliarder USD. Fridman var en af de såkaldte oligarker som hjalp Boris Jeltsin med at blive genvalgt i 1996.

Politisk engment og jødisk aktivisme
I 2005 blev Fridman medlem af en statslig russisk komité (Общественная палата Российской Федерации) som holder opsyn med Ruslands parlament og regering. Samme år efterfulgte han Sergej Karaganov som Ruslands repræsentant i den amerikanske tænketank CFR.

Fridman støtter aktivt op om jødiske initiativer i Rusland og Europa. I 1996 deltog han i grundlæggelsen af Ruslands jødiske kongress (Российский еврейский конгресс) og sidder nu i styret i organisationen. Han er en generøs økonomisk bidragsyder til organisationen European Jewish Fund, som bekæmper antisemitisme, antizionisme, jødisk assimilation og europæisk nationalisme.

Konflikter med Telenor og BP 
Alfagruppen og Telenor har ligget i retsstridigheder over hele verden, og Fridman omtales som Telenors ærkefjende. Ifølge amerikanske ambassadenotater som er lækket via WikiLeaks, har BP kæmpet mod Fridman om kontrollen i olieselskabet TNK-BP. BPs ledere følte, at Fridman havde Ruslands politiske lederskab med på fortaget: Enten det, eller Mikhail Fridman styrer landet.

Kilder 

Erhvervsfolk fra Rusland
Jøder fra Rusland
Personer fra Lviv
The Songs Of Distant Earth

The Songs Of Distance Earth er  Mike Oldfields  16. album udgivet i 1994.  Det bygger på en science fictionroman (ikke på dansk) af forfatteren Arthur C. Clarke. I de fleste CD-udgivelser medfølger der et forord af netop Arthur C. Clarke.

Trackliste 
001  In The Beginning 
002  Let There Be Light
003  Supernova
004  Magellan
005  First Landing
006  Oceania
007  Only Time Will Tell
009  Prayer For The Earth
010  Lament For Atlantis
011  The Chamber
012  Hibernaculum
013  Tubular World
014  The Shining Ones
015  Crystal Clear
016  The Sunken Forest
017  Ascension
018  A New Beginning
Album fra 1994
Mike Oldfield-album
Bent Brown

Bent Brown (født 14. november 1946 i Tårs, død 29. januar 2011 i Hjørring) var en dansk politiker for Socialdemokraterne.

Brown arbejdede blandt andet som lærer på AMU Vendsyssel og som konsulent i Arbejdernes Landsbank. I 1986 blev han formand for LO Hjørring, hvilket han var frem til 1995. 

Bent Brown blev medlem af Hjørring Byråd i 1990. I 1995 blev den daværende borgmester Poul Dalsager syg, og Bent Brown overtog posten som borgmester. Denne post beholdt han indtil udgangen af 2006, da den daværende Hjørring Kommune blev sammenlagt med nabokommunerne Løkken-Vrå, Sindal og Hirtshals. Dermed blev Bent Brown den sidste borgmester i den gamle Hjørring Kommune.  

Brown døde af en infektion i forbindelse med en dialyse på Sygehus Vendsyssel.

Kilde
 Bent Brown er død  Nordjyske 29. januar 2011

Eksterne henvisninger 
 

Personer fra Hjørring
Borgmestre i Hjørring
Borgmestre fra Socialdemokraterne
William Laud

William Laud (7. oktober 1573 – 10. januar 1645) var en engelsk kirkemand, sidst ærkebiskop af Canterbury.

Laud var først kapellan hos jarlen af Devonshire, steg siden til biskop og fik stor indflydelse på Buckingham, gennem hvem han kom i berøring med Karl I. Denne fandt i Laud en mand, hvis anskuelser stemte overens med hans egne, og benyttede snart hans råd i alle spørgsmål vedrørende kirken.

I 1628 blev Laud biskop i London; 1629 kansler for universitetet i Oxford og 1633 ærkebiskop i Canterbury og var fra den tid af enevældig i den engelske kirke, hvor han med kraft og strenghed søgte at gennemføre ensartethed på alle områder. Men dette vandt ikke bifald hos det engelske folk, idet man var bange for, at hans bestræbelser for enhed skulde føre til en genforening med romerkirken.

Dette var Laud dog langt fra at ønske og søgte at forsvare sig mod beskyldningen for papisteri. Da han også vilde indføre sine ideer i Skotland og stræbte at få gennemført en ny liturgi i overensstemmelse med den engelske, gjorde skotterne oprør, og kongen måtte indkalde det engelske parlament. Da dette imidlertid ikke vilde bevilge de fornødne penge, men rådede til fred med skotterne, blev det opløst efter 3 ugers forløb.

Dog blev gejstlighedens konvokation siddende, hvorfor man gav Laud skylden, og han benyttede lejligheden til at få vedtaget nye kirkelove, hvori det udtaltes, at det var en dødssynd at sætte sig op mod kongen. Fra nu af betragtedes Laud som ophavsmand til alt ondt, og da det lange parlament trådte sammen (1640), blev han anklaget for højforræderi og sat i Tower, hvorfra han så sin ven Straffords henrettelse (1641).

Sagen mod Laud trak ud, da parlamentet ikke anså ham som Strafford for umiddelbar farlig. Først 1644 blev han stillet for Overhusets domstol, og da dette syntes uvilligt til at domfælde ham, blev der indbragt en Ordinance of Attainder, som til sidst blev gennemført, hvorefter han henrettedes.

Laud var en autoritetens mand og en hader af al uorden; han mente, at strenge straffe var nødvendige, og håndhævede kirkelovene uden persons
anseelse. Men i sin stræben efter ydre ensartethed i kirken sårede han mange menneskers religiøse følelse, idet de netop vilde bort fra al den efter deres mening tomme udvorteshed, som havde været dem forhadt i den romersk-katolske kirke.

Kilder 
 

Ærkebiskopper af Canterbury
Biskopper af London
Personer henrettet ved halshugning
Don't Let Me Fall

Don't Let Me Fall er den fjerde single fra B.o.Bs debutalbum B.o.B Presents: The Adventures Of Bobby Ray. Den blev udgivet i november 2010. Sangen blev brugt i premieren af fjerde sæson af BET TV's The Game.

Singler fra 2010
B.o.B-sange
Laube

Laube er et tyskt efternavn, der henviser til blandt andre:

 Gustav Karl Laube
 Heinrich Laube

Efternavne
That's All She Wrote

That's All She Wrote er en sang af rapperne T.I. og Eminem, fra T.I.'s syvende studiealbum No Mercy. Sangen blev udgivet som anden single fra albummet.

Noter 

Singler fra 2011
Eminem
T.I.
Eminem-sange
Fred Figglehorn

Fred Figglehorn er en fiktiv karakter skabt og portrætteret af den amerikanske skuespiller Lucas Cruikshank. Cruikshank, en teenager fra Columbus, Nebraska, skabte figuren på webstedet YouTube. Videoerne er centreret om Fred Figglehorn, en fiktiv 9-årig dreng.

Eksterne henvisninger

Fred Figglehorn på Internet Movie Database (engelsk)

Fiktive personer
No Mercy (T.I.)

No Mercy er det syvende studiealbum fra den amerikanske rapper T.I., og blev udgivet den 7. december 2010 af Atlantic Records. Indspilningerne af albummet fandt sted i 2009 og 2010. T.I. får blandt andre selskab af Christina Aguilera og Eminem på albummet. Albummet havde en arbejdstitel der hed King Uncaged

Noter 

Album fra 2010
T.I.
Gustav Karl Laube

Gustav Karl Laube (9. januar 1839 i Teplitz i Böhmen – 12. april 1923 i Prag) var en østrigsk geolog.

Laube blev 1867 privatdocent i palæontologi ved Universitetet i Wien, deltog 1869—70 som geolog i 2. tyske Nordpolsekspedition og drev da sammen med den forulykkede Hansas besætning på isflager ned langs Grønlands østkyst. Året efter sin hjemkomst blev han ansat som lærer ved den tyske tekniske skole i Prag; 1876—1910 virkede han som professor i geologi og palæontologi ved det tyske universitet i samme by. 

1879 ledede han de arbejder, der blev foretagne for at råde bod på udtørringen af de i Teplitz værende varme kilder; taknemmelig for det fortrinlige resultat heraf udnævnte byen ham til æresborger. Hans vigtigste arbejde er: Die Fauna der Schichten von St. Cassian (5 bind,
1865—70); har desuden skrevet en mængde afhandlinger især om fossile echinodermer og om Böhmens geologi, ligesom han har offentliggjort sine geologiske iagttagelser fra Sydgrønland.

Kilder 

 

Geologer fra Østrig
Polarforskere
Salmonsens
Jørgen Fengel

Jørgen Fengel er en tidligere dansk sprinterløber, som løb for Frederiksberg IF.

Danske mesterskaber 
  1957  100 meter 10,9
  1957  4 x 100 meter    
  1956  100 meter 10,9  
  1956  200 meter 22,3  
  1955  100 meter 11,0  
  1955  200 meter 22,5  
  1954  100 meter 11,0    
  1954  200 meter 22,6    
  1953  100 meter 11,1    
  1953  200 meter 22,7  
  1952  100 meter 11,0  
  1952  200 meter 22,5
  1952  4 x 100 meter    
  1951  4 x 100 meter

Personlig rekord 
 100 meter: 10,7 1954
 200 meter: 22,1 1954

Eksterne henvisninger 
 DAF i tal – Jørgen Fengel
 FIFs Historie gennem 100 år 

Sprintere fra Danmark
Atleter fra Frederiksberg IF